CELEX: 32019D1320
Language: et
Date: 2019-07-18 00:00:00
Title: Nõukogu otsus (EL) 2019/1320, 18. juuli 2019, Euroopa Liidu ja Ukraina vahelise kirjavahetuse vormis lepingu (millega muudetakse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelises assotsieerimislepingus sätestatud kodulinnuliha ja kodulinnulihavalmististe kaubandussoodustusi) liidu nimel allkirjastamise ja selle ajutise kohaldamise kohta

6.8.2019   
               
               
                  ET
               
               
                  Euroopa Liidu Teataja
               
               
                  L 206/1
               
            
         NÕUKOGU OTSUS (EL) 2019/1320,
         18. juuli 2019,
         Euroopa Liidu ja Ukraina vahelise kirjavahetuse vormis lepingu (millega muudetakse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelises assotsieerimislepingus sätestatud kodulinnuliha ja kodulinnulihavalmististe kaubandussoodustusi) liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vaheline assotsieerimisleping (1) (edaspidi „assotsieerimisleping“) jõustus 1. septembril 2017.
                  
               
                     (2)
                  
                  
                     Kodulinnuliha uut tüüpi jaotustükk koosneb traditsioonilisest rinnatükist koos õlavarreluudega ning seda on võimalik pärast vähest töötlemist liidus turustada liidu turul kui kodulinnu rinnaliha. Sellest tulenevalt võib selliste jaotustükkide piiramatu import, mida imporditi Ukrainast 2018. aastal 55 500 tonni, kahjustada tingimusi, mida vastavalt assotsieerimislepingule tuleb kohaldada kodulinnuliha traditsiooniliste rinnatükkide liitu importimise suhtes, eelkõige tariifikvoodi vormis sätestatud koguselisi piiranguid.
                  
               
                     (3)
                  
                  
                     Nõukogu andis 20. detsembril 2018 komisjonile loa alustada Ukrainaga läbirääkimisi lahenduse leidmiseks, muutes assotsieerimislepingus sätestatud kodulinnuliha ja kodulinnulihavalmististe kaubandussoodustusi. Läbirääkimised jõudsid edukalt lõpule 19. märtsil 2019.
                  
               
                     (4)
                  
                  
                     Euroopa Liidu ja Ukraina vaheline kirjavahetuse vormis leping, millega muudetakse assotsieerimislepingus sätestatud kodulinnuliha ja kodulinnulihavalmististe kaubandussoodustusi (edaspidi „kirjavahetuse vormis leping“), tuleks liidu nimel allkirjastada, tingimusel et see sõlmitakse.
                  
               
                     (5)
                  
                  
                     Kõnealuste kodulinnuliha jaotustükkide võimaliku piiramatu tollimaksuvaba impordi ohu kiireks kõrvaldamiseks tuleks kirjavahetuse vormis lepingut kohaldada ajutiselt,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Ukraina vahelise kirjavahetuse vormis lepingu, millega muudetakse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelises assotsieerimislepingus sätestatud kodulinnuliha ja kodulinnulihavalmististe kaubandussoodustusi, liidu nimel allkirjastamiseks antakse luba, eeldusel et nimetatud kirjavahetuse vormis leping sõlmitakse.
         
         
            Artikkel 2
            Nõukogu eesistujal on õigus määrata isik(ud), kes on volitatud kirjavahetuse vormis lepingule liidu nimel alla kirjutama.
         
         
            Artikkel 3
            Kirjavahetuse vormis lepingut kohaldatakse ajutiselt alates selle kuu esimesest päevast, mis järgneb kuupäevale, mil assotsieerimislepingu artiklis 484 osutatud hoiulevõtja sai kätte
            
                        —
                     
                     
                        liidu teate vajalike menetluste lõpuleviimise kohta ning
                     
                  
                        —
                     
                     
                        Ukraina teate ratifitseerimise lõpuleviimise kohta vastavalt oma menetlustele ja kohaldatavatele õigusaktidele,
                     
                  olenevalt sellest, kumb kuupäev on hilisem.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 18. juuli 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  ELT L 161, 29.5.2014, lk 3.